2011. május 21-én "Mucc History Gigs 97～11" néven koncertet adtak a Nippon Budokanban, ahol bejelentették, hogy leszerződtek a Sony Music Recordshoz. Az "Akacuki" című kislemezük is ekkor jelent meg, melyet csak a koncerten és az azt követő napon lehetett megvásárolni, ezután már csak digitális formában letölteni. A bevétel teljes összegét a 2011-es tóhokui földrengés és cunami károsultjai részére ajánlották fel.